Diari Oficial de la Generalitat Valenciana


Sumari del DOGV 6293, del 21-06-2010 (2010/6891)

RESOLUCIÓ de 20 de maig de 2010, del director general de l'Aigua, de la Conselleria de Medi Ambient, Aigua, Urbanisme i Habitatge, per la qual es concedeixen subvencions a ens locals per a execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres, en l'exercici 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6891


Data del document
:   20-05-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * ordenació hidràulica

RESOLUCIÓ de 20 de maig de 2010, del director general de l'Aigua, de la Conselleria de Medi Ambient, Aigua, Urbanisme i Habitatge, per la qual es concedeixen subvencions a ens locals per a execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres, en l'exercici 2010. [2010/6891]  
L'Ordre de 15 de desembre de 2009, de la Conselleria de Medi Ambient, Aigua, Urbanisme i Habitatge, convoca ajudes a ens locals per a l'execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb les obres. Aquesta ordre també estableix els criteris i les bases per a la concessió, i indica que la comissió de valoració ha de formular la proposta de resolució de la concessió de subvencions.  
Constituïda la Comissió Avaluadora i vistes les sol·licituds presentades, amb data 19 de maig de 2010 s'eleva la proposta d'adjudicació d'ajudes, a la vista de la qual i de conformitat amb la base setena de l'annex de l'Ordre de 22 de maig de 2008 i per les facultats conferides per l'article 3.1.g de l'Ordre de 14 d'octubre de 2009 de la Conselleria de Medi Ambient, Aigua, Urbanisme i Habitatge sobre delegació de l'exercici de determinades competències, resolc:  
Primer  
Concedir, de conformitat amb les bases de la convocatòria, una subvenció a les entitats locals que s'allisten en l'annex I per les quanties i per les actuacions que s'indiquen en cada cas, i per un import total d'1.419.698,92 euros. Els compromisos de despesa resultants s'imputen al capítol VII del programa 512.10, Gestió i Infraestructura de Recursos Hidràulics, línia de subvenció T0004, «Obres urgents d'infraestructura hidràulica», del pressupost de la Generalitat per a l'any 2010.  
Segon  
No concedir les sol·licituds que s'allisten en l'annex II, pels motius que s'indiquen a continuació:  
1. Sol·licitud desestimada segons l'informe de la Comissió Tècnica redactat de conformitat amb els criteris de prioritat i en atenció al nombre màxim d'ajudes i disponibilitat pressupostària segons la base tercera de l'annex de l'Ordre de 22 de maig de 2008 i article segon, paràgraf tercer, de la convocatòria.  
2. Haver presentat la sol·licitud fora del termini fixat en la convocatòria (article quart, primer paràgraf de la convocatòria).  
3. No correspondre la sol·licitud amb els requisits de la convocatòria, segons l'article primer d'aquesta.  
3.1. El pressupost de l'obra que s'ha d'executar no ha de ser superior a 100.000,00 €.  
3.2. No complir la resta dels requisits exigits en aquest article per a ser objecte de subvenció.  
4. No haver aportat la documentació requerida en els terminis atorgats (base sisena, apartat 3 de l'annex de l'Ordre de 22 de maig de 2008), per la qual cosa es considera al sol·licitant desistit de la seua petició.   
5. Renúncia al dret mitjançant comunicació expressa.  
Tercer  
Donar publicitat a les subvencions concedides a l'empara de la convocatòria efectuada per l'Ordre de 15 de desembre de 2009, conforme a l'article cinqué de la convocatòria i l'article 18 de la Llei 38/2003, General de Subvencions.  
Quart  
Notificar la resolució a tots els interessats del procediment, d'acord amb el que disposa l'article 59, apartat 5.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que indica l'article cinqué de la convocatòria.  
Contra aquesta resolució, que posa fi a la via administrativa, pot interposar-se recurs potestatiu de reposició davant del conseller en el termini d'un mes, comptador des de l'endemà de la notificació d'aquesta resolució, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que puga exercir-se qualsevol altre recurs que es considere oportú.  
València, 20 de maig de 2010.- El director general: José María Benlliure Moreno.  
ANNEX I  
  
ANNEX II  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*  
ANEXO I  
  
ANEXO II  
